Էնդի Գրիֆիտ

Էնդի Գրիֆիտ (, ), ամերիկացի դերասան, հեռուստատեսային պրոդյուսեր, սցենարիստ, հոսպելների կատարող, «Գրեմմի» և «Ժողովրդի ընտրություն» մրցանակների դափնեկիր։ Էմմի և «Թոնի» մրցանակների նոմինանտ է և ունի աստղ Հոլիվուդյան փառքի ծառուղում։

Իր կարիերան սկսել է հեռուստատեսությունում, 1950 թվականի կեսերին, որտեղ էլ հետագայում ամբողջովին բացահայտում է իր հումորային տաղանդը և ճանաչում ստանում։ Իր մասնակցությամբ հեռուստահաղորդումներից առավել հայտնի է 1960 թվականից 1968 թվականներին  «CBS» հեռուստալիքով հեռարձակվող «Էնդի Գրիֆիտի շոուն» հաղորդումը, ինչպես նաև «Մետլոկ» դատական դրաման, որտեղ դերասանը 1986-1995 թվականներին կատարում էր գլխավոր դերը։ Մեծ էկրանում Գրիֆիտը հայտնի դարձավ Էլիա Կազանի «Դեմքը ամբոխում» (1957 թ.) ֆիլմում իր դեբյուտային դերով, իսկ կարիերայի վերջում հաճախ է հայնտվել հումորային և երիտասարդական կինոնկարներում, այդ թվում «Անհագ լրտեսը» (1996 թ.), «Մատուցողուհին» (2007 թ.) և «Եկեք խաղ խաղանք» (2009 թ.)։

Դերասանական կարիերային զուգահեռ Գրիֆիտն զբաղվել է երաժշտությամբ՝ ձայնագրելով ալբոմների շարք, որոնցից ամենահաջողները դարձան 2000-ական թվականներին թողարկված քրիստոնեական հիմների ժողովածուն։

Դերասանը 3 անգամ ամուսնացած է եղել, ունեցել է 2 երեխա իր առաջին կնոջից՝ Բարբարա Գրիֆիտից։

Էնդի Գրիֆֆիտը մահացել է 2012 թվականի հուլիսի 3-ին, 83 տարեկան հասակում, սրտի նոպայից, Հյուսիսային Կարոլինա նահանգի Ռոանոկ կղզում իր ունեցած տանը։ Մահվանից 5 ժամ հետո թաղվել է նույն վայրում՝ ընտանեկան գերեզմանոցում։

Ծանոթագրություններ 

Ամերիկացի դերասաններ
Դերասաններ այբբենական կարգով
Ամերիկացի կատակերգուներ
«Գրեմմի» մրցանակի դափնեկիրներ
Ամերիկացի երգիչներ
Հոլիվուդյան փառքի ծառուղի
Ազատության նախագահական մեդալով պարգևատրվածներ
Ամերիկացի հեռուստապրոդյուսերներ
Ամերիկացի սցենարիստներ
Ամերիկացի հեռուստատեսային դերասաններ
Ամերիկացի պրոդյուսերներ
Թատրոնի դերասաններ
Ամերիկացի կինոպրոդյուսերներ
Ամերիկացի երաժիշտներ
20-րդ դարի ամերիկացի երգիչներ